Liderii Coaliției se reunesc, astăzi, în ultima ședință înainte de adoptarea legilor care vor schimba radical organizarea alegerilor din România.
Liberalii au votat organizarea alegerilor prezidențiale în luna septembrie.
Liderii PNL și PSD trebuie să pună astăzi la punct ultimele detalii.
Varianta unui candidat comun este în continuare pe masă, însă niciunul dintre partide nu ar vrea să cedeze locul la Cotroceni.
În plus, Coaliția trebuie să continue și discuțiile neterminate de la ultima ședință, adică să decidă cum vor împărți lista la alegerile europarlamentare dar și cine va deschide lista. Asta pentru că săptămâna viitoare am putea vedea o lansare oficială a candidaților din partea PSD și PNL.